CELEX: 22021D2214
Language: fi
Date: 2021-11-15 00:00:00
Title: EU–Libanon-assosiaationeuvoston päätös N:o 1/2021, annettu 15 päivänä marraskuuta 2021, EU:n ja Libanonin välisen kumppanuuden painopisteiden voimassaolon jatkamisesta [2021/2214]

14.12.2021   
               
               
                  FI
               
               
                  Euroopan unionin virallinen lehti
               
               
                  L 447/9
               
            
         EU–LIBANON-ASSOSIAATIONEUVOSTON PÄÄTÖS N:o 1/2021,
         annettu 15 päivänä marraskuuta 2021,
         EU:n ja Libanonin välisen kumppanuuden painopisteiden voimassaolon jatkamisesta [2021/2214]
         EU–LIBANON-ASSOSIAATIONEUVOSTO, joka
         ottaa huomioon Euro–Välimeri-sopimuksen Euroopan yhteisön ja sen jäsenvaltioiden sekä Libanonin tasavallan välisestä assosiaatiosta,
         sekä katsoo seuraavaa:
         
                     (1)
                  
                  
                     Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta (1), jäljempänä ’sopimus’, allekirjoitettiin 17 päivänä kesäkuuta 2002, ja se tuli voimaan 1 päivänä huhtikuuta 2006
                  
               
                     (2)
                  
                  
                     Sopimuksen 76 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.
                  
               
                     (3)
                  
                  
                     Sopimuksen 86 artiklassa määrätään, että osapuolet toteuttavat kaikki yleiset ja erityiset toimenpiteet, jotka ovat tarpeen niiden sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
                  
               
                     (4)
                  
                  
                     Euroopan unioni ja Libanon sopivat assosiaationeuvoston päätöksellä N:o 1/2016 (2) niiden kumppanuuden painopisteistä, EU:n ja Libanonin välinen kokonaissuunnitelma, jäljempänä ’kokonaissuunnitelma’, mukaan lukien, jotka ohjaavat niiden kumppanuutta kaudella 2016–2020 ja joiden tavoitteena on tukea ja vahvistaa Libanonin selviytymiskykyä ja vakautta ja samalla pyrkiä selviytymään pitkittyneen Syyrian konfliktin vaikutuksista.
                  
               
                     (5)
                  
                  
                     Osapuolet sopivat käymässään kirjeenvaihdossa, että EU:n ja Libanonin välisen kumppanuuden painopisteiden, kokonaissuunnitelma mukaan lukien, voimassaoloa olisi jatkettava ohjeasiakirjoina kumppanuuden lujittamiseksi siihen saakka, kunnes uudet päivitetyt yhteiset asiakirjat hyväksytään.
                  
               
                     (6)
                  
                  
                     Assosiaationeuvoston työjärjestyksen 10 artiklassa määrätään mahdollisuudesta tehdä kokousten välisenä aikana päätöksiä kirjallista menettelyä noudattaen molempien osapuolten niin sopiessa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Assosiaationeuvosto päättää kirjallisella menettelyllä, että päätöksen N:o 1/2016 liitteenä olevien EU:n ja Libanonin välisen kumppanuuden painopisteiden, kokonaissuunnitelma mukaan lukien, voimassaoloa jatketaan siihen saakka, kunnes assosiaationeuvosto hyväksyy uudet päivitetyt yhteiset asiakirjat.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 15 päivänä marraskuuta 2021.
            
               
                  EU- Libanon-assosiaationeuvoston puolesta
               
               
                  Puheenjohtaja
               
               Abdallah BOU HABIB
            
         
         
            (1)  EUVL L 143, 30.5.2006, s. 2.
         
            (2)  EU–Libanon-assosiaationeuvoston päätös N:o 1/2016, annettu 11 päivänä marraskuuta 2016, EU:n ja Libanonin välisen kumppanuuden painopisteistä sopimisesta (EUVL L 350, 22.12.2016, s. 114).